Diari Oficial de la Generalitat Valenciana


Sumari del DOGV 8893, del 28-08-2020 (2020/6872)

RESOLUCIÓ de 27 d'agost de 2020, de la consellera de Sanitat Universal i Salut Pública, per la qual s'acorda prorrogar la Resolució de 13 d'agost de 2020 per un període addicional de catorze dies, en relació amb les mesures addicionals a la ciutat de València, com a conseqüència de la situació de crisi sanitària ocasionada per la Covid-19 que viu en l'actualitat la localitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8893

Data del DOGV
:   28-08-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6872


Data del document
:   27-08-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * salut pública
    * política sanitària
    * malaltia infecciosa
    * assistència social
    * legislació
    * benestar social

RESOLUCIÓ de 27 d'agost de 2020, de la consellera de Sanitat Universal i Salut Pública, per la qual s'acorda prorrogar la Resolució de 13 d'agost de 2020 per un període addicional de catorze dies, en relació amb les mesures addicionals a la ciutat de València, com a conseqüència de la situació de crisi sanitària ocasionada per la Covid-19 que viu en l'actualitat la localitat. [2020/6872]  
  
Antecedents de fet  
Amb motiu de la situació d'emergència de salut pública ocasionada per la Covid-19 que l'Organització Mundial de la Salut va elevar a pandèmia internacional el passat 11 de març de 2020, i a causa de l'extensió de la malaltia Covid-19, la seua facilitat de contagi i les recomanacions de l'Organització Mundial de la Salut i del Ministeri de Sanitat, que aconsellen evitar qualsevol esdeveniment massiu, ha esdevingut necessària la implantació de mesures excepcionals.  
  
Sobre la base de tot això, el 14 d'agost es va publicar la Resolució de 13 d'agost de 2020, de la consellera de Sanitat Universal i Salut Pública, per la qual s'acorden mesures addicionals a la ciutat de València durant catorze dies naturals.  
Aquesta resolució va ser modificada per la Resolució de 17 d'agost de 2020, de la consellera de Sanitat Universal i Salut Pública, per a l'adopció de les mesures establides en l'acord del Consell Interterritorial del Sistema Nacional de Salut, sobre mesures de prevenció contra la Covid-19.  
D'acord amb l'últim informe epidemiològic, els departaments de Salut inclosos a la ciutat de València presenten una major quantitat de casos observats, per damunt del nombre de casos esperats. Assumint un risc homogeni en tot el territori de la Comunitat Valenciana, aquest resultat ens indica que la ciutat de València continua mantenint un risc superior a la mitjana. L'evolució temporal dels casos al municipi de València s'ha incrementat en les últimes setmanes: el nombre mitjà de casos diari estimat és de 144, quan el 13 d'agost era de 110.  
  
La traçabilitat registrada dels casos al municipi de València no ha millorat en les últimes setmanes. Per tot això, en la situació actual, és recomanable el manteniment de les mesures preventives addicionals al municipi de València, principalment les que fan referència a la limitació d'horari i aforaments i a les mesures de prevenció per sectors, a les agrupacions familiars i socials en l'àmbit privat i a les mesures de restricció de mobilitat en residències de persones majors i diversitat funcional.  
  
Sobre la base del que s'ha exposat, de conformitat amb l'article 81.1.b de la Llei 10/2014, de 29 de desembre, de la Generalitat, de salut de la Comunitat Valenciana, resolc:  
  
Primer  
Acordar la pròrroga de les mesures a la ciutat de València dictades per la Resolució de 13 d'agost de 2020 i modificades per la Resolució de 17 d'agost de 2020, de la consellera de Sanitat Universal i Salut Pública, durant un període addicional de catorze dies naturals comptadors des de la data de publicació d'aquesta resolució.  
  
Segon  
Sol·licitar la col·laboració de les forces i cossos de seguretat per a garantir la correcta execució de les mesures acordades en aquesta resolució.  
  
Tercer  
Donar trasllat d'això a l'Advocacia General de la Generalitat amb vista a sol·licitar la ratificació judicial prevista en el paràgraf segon de l'article 8.6 de Llei 29/1998, de 13 de juliol, reguladora de la jurisdicció contenciosa administrativa.  
  
Quart  
Notificar aquesta mesura a l'Ajuntament de València perquè la pose en coneixement de les persones titulars de les activitats afectades.  
  
  
València, 27 d'agost de 2020.- La consellera de Sanitat Universal i Salut Pública: Ana Barceló Chico.